PFK Lokomotiv Plovdiv

**PFK Lokomotiv Plovdiv** je bulharský profesionálny futbalový klub so sídlom v meste Plovdiv. Tím pôsobí v najvyššej národnej klubovej súťaži Părva liga. Klub bol založený v roku 1926 a svoje domáce zápasy hráva na štadióne Lokomotiv s kapacitou 13 500 miest.

## História klubu

### Začiatky
Na jar roku 1922 bol založený športový klub *Karadža*. O dva roky neskôr bol založený ďalší športový klub s návzom *Atletik*. 25. júla 1926 sa Karadža a Atletik zlúčili a vytvorili Sportclub Plovdiv. Tím si pre svoje dresy a erb vybrali čiernu a bielu farbu Tieto farby nosí dodnes. Športový klub mal svoj domáci štadión v centre mesta no po zemetraseniach v roku 1928 darovali svoj pozemok tým, ktorí prišli o svoje domovy. Po darovaní štadióna nemal Športový klub svoje ihrisko viac ako dve desaťročia.

Sportclub začínal súťažiť v miestnych súťažiach v Plovdive, keďže v prvých rokoch bulharská liga neexistovala. Sportclub v roku 1939 vstúpili do najvyššej národnej súťaži Părva liga, ktorá bola založená rok predtým. Kvôli druhej svetovej vojne však liga bola rozpustená. V tom období klub zmenil svoj názov na *Plovdivski Sportclub* kedže viacero tímov v lige malo vo svojom názve Sportclub.

#### ZSK Plovdiv
V 30. rokoch 20. storočia založil odborový zväz železničiarov a námorníkov po celej krajine množstvo kultúrnych a športových organizácií. Železničiari založili športový klub aj v Plovdive, keďže mesto je jedným z hlavných železničných centier v krajine. 13. júna 1935 bol založený klub *ZSK Plovdiv.* Z ekonomického hľadiska železničný klub významne prispel k rozvoju športu v regióne a investoval značné prostriedky do zlepšenia športových zariadení a podmienok v meste. Najvýznamnejšou investíciou bola vplyvná národná železničná spoločnosť prostredníctvom ZSK Plovdiv, ktorá bola hlavným mecenášom pri vytvorení najmodernejšieho viacúčelového štadióna, ktorý bol otvorený v roku 1943. Štadión bol postavený na futbalovom ihrisku existujúceho tímu *Levski Plovdiv* a ako taký bol domácim ihriskom pre ZSK Plovdiv aj Levski Plovdiv. V dôsledku toho bol štadión pomenovaný ZSK-Levski.

### Po druhej svetovej vojne
Po roku 1944 novo nastolená komunistická vláda spustila niekoľko kampaní za „reorganizáciu športových klubov v Bulharsku“, aby ich zosúladila so sovietskou politickou agendou a nasledovala „sovietsky model“ športových klubov. To znamenalo, že každý miestny región mal mať svoj vlastný športový klub, ale aby sa centrálne investície zefektívnili pre väčšiu členskú základňu, bolo v jednej oblasti povolených len niekoľko klubov. To viedlo k nútenému zlúčeniu klubov v rámci tej istej lokality.

Od roku 1944 sa Sportclub zlúčil s mnohými ďalšími tímami v rovnakom okrese Plovdiv. Keďže klub pochádzal z oblasti s rozmanitým etnickým a náboženským zložením, najprv sa zlúčil s niekoľkými tímami z nižších divízií. Ďalšia fúzia nalseovala v roku 1945 s katolíckym klubom *Parčevič*. Po tejto vlne fúzií, podobne ako mnoho iných klubov v krajine, bol klub premenovaný na skratku najväčších klubov – SP-45, čo znamená *Sportclub Parčevič – 1945.* Avšak kvôli neslovanskému pôvodu slov „šport“ a „klub“ bol tím pred začiatkom sezóny oficiálne opäť premenovaný na *Slavia Plovdiv*. V roku 1947 došlo k novej vlne zlúčení klubu Slavia Plovdiv s odborovým zväzom družstevných robotníkov *Petar Čengelov*. Týmto zlúčením vznikol klub známy ako *Slavia-Čengelov*.

#### Zmeny v ZSK Plovdiv
Reorganizácia ZSK Plovdiv sa začala na jeseň 1944. Klub bol pôvodne zlúčený s tímom Levski Plovdiv, s ktorým zdieľal štadión, a vznikol tak *ZSK-Levski*. Na rozdiel od väčšiny ostatných nútených fúzií v tom čase však bola fúzia ZSK-Levski zrušená za menej ako rok.

Po rozdelení v roku 1945 bol ŽSK premenovaný na *Lokomotiv Plovdiv*, podobne ako iné tímy v rôznych krajinách východného bloku, ktoré boli prepojené železnicami. Lokomotiv Plovdiv a Levski naďalej koexistovali ako samostatné subjekty, pričom sa stále delili o ten istý štadión.

Hoci klub železničiarov finančne podporovala štátna železnica, v prvých rokoch komunistickej vlády futbalový tím súťažil iba v tretej úrovni nedávno vytvorenej štátnej ligy. Okrem toho bol klub najmenším v Plovdive, čo sa týka počtu členov, a napriek veľkému a modernému štadiónu prilákal na svoje zápasy len skromný počet divákov.

### Vznik Lokomotivu Plovdiv
V lete 1949 prijala Bulharská komunistická strana novú zásadu upravujúcu budovanie športových klubov. Kluby museli slúžiť predovšetkým ako oddelenia telesnej zdatnosti politicky dôležitých národných podnikov, ako sú ropné rafinérie, polícia, armáda, štátne železnice a iné. Geografická poloha klubu teda už nebola dôležitá a kluby boli priradené k hlavným inštitúciám v krajine.

Reorganizácia v roku 1949 prinútila Lokomotiv asimilovať Slaviu-Čengelov, keďže Lokomotiv už bol tímom silne spojený s významným národným podnikom. V tom čase bola Slavia-Čengelov najväčším klubom v Bulharsku z hľadiska počtu členov a s ešte väčšou fanúšikovskou základňou. Z tejto fúzie pred začiatkom sezóny 1950 vznikol *DSO Energija*. Na dresoch aj erbe používali farby Slavie-Čengelov (bielu, červenú a čiernu) a samotný tím si ponechal iba štyroch hráčov z Lokomotivu, pričom jadro kádra tvorili hráči zo Slavie-Čengelov. Viac ako dve desaťročia po zemetrasení v roku 1928 mali fanúšikovia bývalého Športklubu opäť domáci štadión – štadión Lokomotivu. V Sovietskom zväze došlo k zmenám vo formálnych názvoch klubov a bol prijatý v tom čase populárny názov pre športové kluby východného bloku, *Torpedo,* a tím bol tak premenovaný na *Torpedo Plovdiv*.

Pred začiatkom sezóny 1951 založil železničný zväz nový klub, DSO Lokomotiv (Plovdiv), ktorý zdieľal farby a štadión s Torpedom. Hráči Torpeda boli preložení do DSO Lokomotiv a aby sa stali oficiálnymi členmi odborov, každý hráč bol nominálne zamestnaný v štátnych železniciach. Medzitým bolo Torpedo Plovdiv vylúčené z odborov a už nebolo financované ním ani železničnou spoločnosťou. DSO Lokomotiv tiež získalo licenciu Torpeda na hranie v najvyššej úrovni bulharskej futbalovej ligy, zatiaľ čo Torpedo zostúpilo do tretej divízie.

### Úspechy a pády
V roku 1955 DSO Lokomotiv prvýkrát vypadlo z Părva liga a v najvyššej lige chýbalo päť sezón. V roku 1957 došlo k ďalšej športovej reorganizácii a kluby už nemuseli byť pridružené k národným podnikom namiesto toho sa tímy vrátili do geografických regiónov. Kluby už nemuseli použivať skratku DSO. V dôsledku toho DSO Lokomotiv asimilovalo Torpedo Plovdiv a Septemvri (Plovdiv) a zmenil svoj názov na Lokomotiv Plovdiv. V roku 1961 sa Lokomotiv vrátil do najvyššej súťaže. V sezóne 1968/69 sa umiestnili v prvej trojke ligy. V roku 1973 dokonca klub skončil na druhom mieste v lige. V sezóne 1979/80 klub zostúpil do druhej ligy no po troch sezónach sa vrátili do Părva liga. V roku 1983 sa klub tešil z prvej trofeje, keď získal Pohár Sovietskej armády. Po roku 1985 a v 90. rokoch zaznamenával klub konzistentné výkony v lige.

V sezóne 2003/04 zaznamenal klub najúspešnejšiu sezónu v histórii klubu, keď sa tešil z titulu v Părva liga. Je to ich prvý a zároveň jediný titul v lige.

### Názvy klubu v histórii
Lokomotiv bol založený ako Športový klub Plovdiv v roku 1926 a počas svojej histórie niesol množstvo mien.

* 1926 až 1945Sportklub
* 1945SP 45 (Sportklub-Parčevič 1945)
* 1946 a 1949Slavija
* 1947Slavija-Čengelov
* 5. až 11. október 1949Energija
* 1949 až 1950Torpedo
* od roku 1951Lokomotiv

## Úspechy klubu
* **[[Părva liga]]**
** **Víťaz**: 2003/04
* **[[Kupa na Bŭlgariya]] (2x)**
** **Víťaz**: 2018/19, 2019/20
* **[[Bulharský superpohár]] (2x)**
** **Víťaz**: 2004, 2020
* **Pohár sovietskej armády**
** **Víťaz**: 1983

## Lokomotiv Plovdiv v európskych súťažiach

## Referencie

## Externé odkazy
* Oficiálna stránka

## Zdroj

Kategória:Bulharské futbalové kluby
Kategória:Futbalové kluby založené v 1926
Kategória:Plovdiv